**Peter Kanin**

Sæson 2024/2025

Bag indhegningen til Hr. Suhrs køkkenhave ligger det forjættede land. Der vokser gulerødder, tomater og alverdens andre lækkerier som en lille kanin kan begære.

En dag vover Peter Kanin sig ind i hans have, selvom de andre dyr advarer ham mod at gøre det. For er det en god idé at tage ting, som ikke er ens egne?

Glæd dig til en hjertevarm og eventyrlig forestilling i Beatrix Potter’s betagende univers. Teater Next’s fantasifulde teateropsætning af ” Peter Kanin” vil være en musikalsk og visuel magisk forestilling for børn fra 2 år fyldt med masser af sødme, sjove figurer og naturskøn idyl.

Manuskript og instruktion: Christian Bergman

Scenografi: Kirsten Brink

Musik: Christian Dahlberg

Medvirkende: To skuespillere fra Teater Next